**N O T Ă D E F U N D A M E N T A R E**

|  |
| --- |
| **Secţiunea 1** **Titlul proiectului de act normativ** |
| **ORDONANȚĂ DE URGENȚĂ** **privind finanțarea întreprinderilor mici și mijlocii și domeniului HORECA pentru instalarea sistemelor de panouri fotovoltaice pentru producerea de energie electrică cu o putere instalată cuprinsă între 27 kWp - 100 kWp necesară consumului propriu şi livrarea surplusului în Sistemul Energetic Național, precum și a staţiilor de reîncărcare de 22 KW pentru vehicule electrice şi electrice hibrid plug-in, prin Programul de finanțare** **“ELECTRIC UP“** |
| **Secţiunea a 2-a****Motivul emiterii actului normativ** |
| 1.Descrierea situaţiei actuale | Luând în considerare consecințele economice predictibile, generate de măsurile restrictive aplicate în contextul crizei sanitare internaționale, la nivel național s-a constatat necesitatea adoptării unor măsuri de natură economico-financiară reprezentând acțiuni esențiale pentru a atenua repercusiunile negative asupra economiei și asupra cetățenilor, oportunitatea dezvoltării sectorului eficienţei energetice, fiind imperios necesar acordarea unui sprijin întreprinderilor mici și mijlocii și domeniului HORECA, prin finanțarea proiectelor de investiții pentru instalarea sistemelor de panouri fotovoltaice pentru producerea de energie electrică cu o putere instalată cuprinsă între 27 kWp - 100 kWp necesară consumului propriu şi livrarea surplusului în Sistemul Energetic Național și a staţiilor de reîncărcare de 22 KW pentru vehicule electrice şi electrice hibrid plug-in, pentru reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic.Finanțarea se va face în conformitate cu specificațiile prevăzute în Ghidul de finanțare a întreprinderilor mici și mijlocii și domeniului HORECA pentru instalarea sistemelor de panouri fotovoltaice pentru producerea de energie electrică cu o putere instalată cuprinsă între 27 kWp - 100 kWp necesară consumului propriu şi livrarea surplusului în Sistemul Energetic Național și a staţiilor de reîncărcare de 22 kW pentru vehicule electrice şi electrice hibrid plug-in, care constituie Programul “ELECTRIC UP“ elaborat de Ministerul Economiei, Energiei și Mediului de Afaceri.Obiectivul programelor îl reprezintă finanţarea operatorilor economici, întreprinderi mici și mijlocii și persoanelor juridice române, care au înscrise ca activitate principală sau secundară, conform codurilor CAEN, una din activitățile corespunzătoare domeniului HORECA, pentru instalarea sistemelor de panouri fotovoltaice cu o putere instalată cuprinsă între 27 kWp - 100 kWp, sisteme care folosesc sursele de energie regenerabilă, nepoluante, cu scopul susținerii acestor operatori, creșterea capacităților de producere a energiei electrice din surse regenerabile, creşterea eficienţei energetice, îmbunătăţirea calităţii aerului şi reducerea emisiilor de gaze cu efect de seră, prin utilizarea sistemelor de panouri fotovoltaice pentru producerea de energie electrică necesară consumului propriu și, opțional, livrării surplusului în Sistemul Energetic Național, precum și stimularea utilizării autovehiculelor electrice şi electrice hibrid plug-in, creșterea numărului de autovehicule electrice și electrice hibrid-plug înmatriculate și dezvoltarea turismului.Prin Programul “ELECTRIC UP“ se acordă un ajutor de minimis beneficiarilor întreprinderi mici și mijlocii în sensul Legii nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, precum și beneficiari reprezentanți ai domeniului HORECA, persoane juridice române, care au înscrise ca activitate principală sau secundară, conform codurilor CAEN, una din activitățile corespunzătoare domeniului HORECA, în sumă maximă de 100.000 euro /beneficiar, reprezentând maxim 90% din valoarea cheltuielilor eligibile.Sumele necesare implementării Programului de finanțare se asigură anual, de la bugetul de stat, cu încadrarea în prevederile bugetare aprobate cu destinația finanțării proiectelor în eficiență energetică și dezvoltării capacităților de producere de energie din surse regenerabile, cu impact asupra reduceri emisiilor de gaze cu efect de seră, în bugetul Ministerului Economiei, Energiei și Mediului de Afaceri, conform art. I alin. (1) lit. d) din Ordonanța de urgență a Guvernului nr. 134/2020 privind modificarea și completarea Ordonanței de urgență a Guvernului nr.115/2011 privind stabilirea cadrului instituțional și autorizarea Guvernului, prin Ministerul Finanțelor Publice, de a scoate la licitație certificatele de emisii de gaze cu efect de seră atribuite României la nivelul Uniunii Europene, precum și pentru modificarea unor acte normative în domeniul fondurilor europene, publicată în Monitorul Oficial al României nr. 752/18.VIII.2020.Suma necesară implementării Programului “ELECTRIC UP“ este de 476 milioane lei în primul ciclu de finanțare, iar modificarea sumei necesare implementării Programului ELECTRIC UP într-un nou ciclu de finanțare se aprobă prin ordin al ministrului economiei, energiei și mediului de afaceri.Elementele care vizează interesul public general și constituie o situație extraordinară a cărei reglementare nu poate fi amânată sunt următoarele:- asigurarea necesității și oportunității de adoptare a unor măsuri de natură economico-financiară, reprezentând acțiuni esențiale pentru a atenua repercusiunile negative asupra economiei și asupra categoriilor întreprinderilor mici și mijlocii și domeniului HORECA, prin facilitarea instrumentelor de finanțare disponibile la nivel național, - situația neadoptării măsurilor propuse prin prezenta ordonanță de urgență va genera blocaje, ineficiență și pierderi, afectarea în continuare a unei mari părți a antreprenorilor României care se confruntă cu fenomenul lipsei acute de finanțare, reduceri de personal, - faptul că situația economică actuală impune luarea unor măsuri urgente care să vizeze mediul antreprenorial, în cadrul unui program social de interes public, pentru compensarea unor pierderi de capital financiar și de resurse umane înregistrate în urma situației sanitare, în categoria întreprinderilor mici și mijlocii și domeniului HORECA,- atingerea obiectivelor asumate de România privind reducerea emisiilor de gaze cu efect de seră, dezvoltarea capacității de producere de energie electrică din surse regenerabile și creșterea eficienței energetice. |
| 2. Schimbări preconizate | Prin prezentul proiect de Ordonanță de urgență a Guvernului se asigură finanțarea întreprinderilor mici și mijlocii și a persoanelor juridice române, care au înscrise ca activitate principală sau secundară, conform codurilor CAEN, una din activitățile corespunzătoare domeniului HORECA, pentru instalarea sistemelor de panouri fotovoltaice pentru producerea de energie electrică cu o putere instalată cuprinsă între 27 kWp - 100 kWp necesară consumului propriu şi livrarea surplusului în Sistemul Energetic Național, precum și a staţiilor de reîncărcare de 22 KW pentru vehicule electrice şi electrice hibrid plug-in.Obiectivele programelor sunt creşterea gradului de utilizare a surselor regenerabile de energie, precum și a eficienţei energetice, îmbunătăţirea calităţii aerului şi reducerea emisiilor de gaze cu efect de seră, prin utilizarea sistemelor de panouri fotovoltaice pentru producerea de energie electrică necesară consumului propriu și, opțional, livrarea surplusului de energie electrică în reţeaua națională de energie electrică, precum și dezvoltarea infrastructurii de alimentare a autovehiculelor cu energie electrică în domeniul HORECA, stimularea utilizării autovehiculelor electrice şi electrice hibrid plug-in, dezvoltarea transportului ecologic. Prin implementarea programelor se urmărește sprijinul întreprinderilor mici și mijlocii, cu scopul redresării economice în situația de pandemie COVID 19, creșterea eficienței energetice, reducerea gazelor cu efect de seră prin încurajarea producerii de energie electrică din surse regenerabile și utilizării autovehiculelor electrice și electrice hibrid plug-in . |
| 3. Alte informaţii  | Nu au fost identificate. |
| **Secţiunea a 3-a****Impactul socioeconomic al proiectului de act normativ** |
| 1. Impactul macroeconomic | Proiectul de act normativ nu se referă la acest subiect. |
| 1ˡ. Impactul asupra mediului concurenţial şi domeniului ajutoarelor de stat | Prin Programul “ELECTRIC UP“ privind finanțarea întreprinderilor mici și mijlocii și domeniului HORECA pentru instalarea sistemelor de panouri fotovoltaice pentru producerea de energie electrică cu o putere instalată cuprinsă între 27 kWp - 100 kWp necesară consumului propriu şi livrarea surplusului în Sistemul Energetic Național, precum și a staţiilor de reîncărcare de 22 KW pentru vehicule electrice şi electrice hibrid plug-in se acordă un ajutor de minimis beneficiarilor întreprinderi mici și mijlocii în sensul Legii nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, precum și beneficiari reprezentanți ai domeniului HORECA, persoane juridice române, care au înscrise ca activitate principală sau secundară, conform codurilor CAEN, una din activitățile corespunzătoare domeniului HORECA, în sumă maximă de 100.000 euro /beneficiar, reprezentând maxim 90% din valoarea cheltuielilor eligibile.Măsurile de natura ajutorului de minimis se implementează prin intermediul unei scheme de ajutor de minimis, care se aprobă prin ordin al ministrului economiei, energiei și mediului de afaceri și se derulează cu respectarea criteriilor stabilite de normele europene și de legislația națională în domeniu.Schema de ajutor de minimis se elaborează și se aprobă prin ordin al ministrului economiei, energiei și mediului de afaceri, care se publică în Monitorul Oficial al României, Partea I. |
| 2. Impactul asupra mediului de afaceri | Susținerea mediului de afaceri prin finanțarea proiectelor de investiții în dezvoltarea capacităților de producere a energiei electrice din surse regenerabile cu scopul asigurării consumului propriu, precum și în dezvoltarea turismului, a infrastructurii de transport pentru vehicule electrice, creșterea numărului de autovehicule electrice şi electrice hibrid plug-in înmatriculate.Suma necesară implementării Programului “ELECTRIC UP“ este de 476 milioane lei în primul ciclu de finanțare, iar modificarea sumei necesare implementării Programului ELECTRIC UP într-un nou ciclu de finanțare se aprobă prin ordin al ministrului economiei, energiei și mediului de afaceri. |
| 2˄1Impactul asupra sarcinilor administrative | Proiectul de act normativ nu se referă la acest subiect. |
| 2˄2 Impactul asupra întreprinderilor mici și mijlocii | Susținerea operatorilor economici IMM-uri, creşterea gradului de utilizare a surselor regenerabile de energie, precum și a eficienţei energetice, îmbunătăţirea calităţii aerului şi reducerea emisiilor de gaze cu efect de seră, prin utilizarea sistemelor de panouri fotovoltaice pentru producerea de energie electrică necesară consumului propriu și livrarea surplusului de energie electrică în reţeaua naţională de energie electrică, dezvoltarea infrastructurii de transport pentru vehicule electrice, creșterea numărului de vehicule electrice înmatriculate, dezvoltarea turismului. |
| 3. Impactul social | Proiectul creează locuri de muncă la nivel local. |
| 4. Impactul asupra mediului  | Reducerea gazelor cu efect de seră, prin creșterea capacităților de producere a energiei electrice din surse regenerabile, dezvoltarea infrastructurii de transport pentru vehicule electrice, creșterea numărului de vehicule electrice înmatriculate. |
| 5. Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| **- mii lei -** |
| Indicatori | Anulcurent | Următorii4 ani | Mediape 4 ani |
| 1 | 2 | 3 | 4 | 5 | 6 | 7 |
|  | 2020 | 2021 | 2022 | 2023 | 2024 |  |
| Modificări ale veniturilor bugetare, plus/minus, din care:1. buget de stat, din acesta:
2. impozit pe profit
3. impozit pe venit
4. bugete locale:
5. impozit pe profit
6. bugetul asigurărilor sociale de stat:
7. contribuţii de asigurări
 | Proiectul de act normativ nu se referă la acest subiect. |
| 2. Modificări ale cheltuielilor bugetare plus/minus, din care:1. buget de stat, din acesta:
2. cheltuieli de personal
3. bunuri şi servicii
	1. bugete locale:
4. cheltuieli de personal
5. bunuri şi servicii
	1. bugetul asigurărilor sociale de stat:
		1. cheltuieli de personal
		2. bunuri şi servicii
 | Proiectul de act normativ nu se referă la acest subiect. |
| 3. Impact financiar, plus/minus, din care:1. buget de stat
2. bugete locale
 | Proiectul de act normativ nu se referă la acest subiect |
| 4. Propuneri pentru acoperirea creşterii cheltuielilor bugetare | Proiectul de act normativ nu are impact în acest domeniu. |
| 5. Propuneri pentru a compensa reducerea veniturilor bugetare | Proiectul de act normativ nu are impact în acest domeniu. |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu are impact în acest domeniu. |
| 7. Alte informaţii  | Nu este cazul. |
| **Secţiunea a 5-a****Efectele proiectului de act normativ asupra legislaţiei în vigoare** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii. | Proiectul de act normativ nu se referă la acest subiect. |
| 1˄1Compatibilitatea proiectului de act normativ cu legislația în domeniul achizițiilor publice | Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3.Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Schema de minimis va respecta prevederile Regulamentului (UE) nr. 1.407/2013 al Comisiei din 18 decembrie 2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis și prevederile articolului 109 din Tratatul privind funcționarea Uniunii Europene. |
| 6. Alte informaţii | Proiectul de act normativ nu se referă la acest subiect. |
| **Secţiunea a 6-a****Consultările efectuate în vederea elaborării proiectului de act normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ a fost transmis, spre analiză, societăților profesionale și organizațiilor relevante din domeniul eficienței energetice și turismului, iar observațiile acestora au fost integrate în prezenta propunere de act normativ. |
| * + 1. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ
 | Organizații non-guvernamentale cu notorietate și relevanță în domeniul energetic. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. Informaţii privind avizarea de către:a) Consiliul Legislativb) Consiliul Suprem de Apărare a Tariic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ va fi supus avizului Consiliului Legislativ și Consiliului Concurenței. |
| 6. Alte informaţii | Nu este cazul. |
| **Secţiunea a 7-a****Activităţi de informare publică privind elaborarea şi implementarea proiectului de act normativ** |
| 1.Informarea societăţii civile cu privire la necesitatea elaborării proiectului de act normativ | Prezentul proiect de act normativ a fost transmis, spre analiză, societăților profesionale și organizațiilor relevante din domeniul eficienței energetice și turismului, iar observațiile acestora au fost integrate în prezenta propunere de act normativ.  |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3. Alte informaţii | Nu este cazul. |
| **Secţiunea a 8-a****Măsuri de implementare** |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente. | Prezentul proiect de act normativ a fost transmis, spre analiză, societăților profesionale și organizațiilor relevante din domeniul eficienței energetice și turismului, iar observațiile acestora au fost integrate în prezenta propunere de act normativ. |
| 2. Alte informaţii | Nu este cazul. |

Faţă de cele prezentate mai sus, în temeiul art. 115 alineatul (4) din Constituţia României, republicată, s-a elaborat prezentul proiect de Ordonanță de urgență privind finanțarea întreprinderilor mici și mijlocii și domeniului HORECA pentru instalarea sistemelor de panouri fotovoltaice pentru producerea de energie electrică cu o putere instalată cuprinsă între 27 kWp - 100 kWp necesară consumului propriu şi livrarea surplusului în Sistemul Energetic Național, precum și a staţiilor de reîncărcare de 22 KW pentru vehicule electrice şi electrice hibrid plug-in, prin Programul de finanțare “ELECTRIC UP“, pe care, dacă sunteţi de acord, vă rugăm să-l aprobați.

**MINISTRUL ECONOMIEI, ENERGIEI**

**ȘI MEDIULUI DE AFACERI**

**VIRGIL-DANIEL POPESCU**

**AVIZĂM FAVORABIL**

|  |  |
| --- | --- |
|  **MINISTRUL FINANȚELOR** **PUBLICE****Vasile-Florin CÎȚU** |  **MINISTRUL JUSTIȚIEI** **Marian Cătălin PREDOIU** |
|  |  |